f1rdavs/TajLiB huggingface dataset:
Савол: Дар кадом жанри адабиёти шифоҳӣ ҳангоми сифат кардан ё васфи ягон чиз номи он пинҳон дошта мешавад?
A) суруд
B) мақол
C) рубоӣ
D) чистон
Ҷавоб: D
Савол: “Алла” кадом навъи эҷодиёти шифоҳӣ (даҳонӣ)-и халқ аст?
A) байт
B) тарона
C) рубоӣ
D) дубайтӣ
Ҷавоб: B
Савол: Суруди халқии “Таронаи бофандагон” дар кадом мавзуъ суруда шудааст?
A) кору зиндагӣ ва орзуҳои ширини бофандагон
B) самимият дар кор ва орзуву омоли бофандагон
C) азоби рӯзгор, вазнинии кор ва беқадрии касби бофандагӣ
D) дур аз ёру диёр, дар бенавоию нодорӣ зиндагӣ кардани бофандагон
Ҷавоб: C
Савол: Кадом ҷумла хоси асарҳои насрие чун “Доробнома” аст?
A) Муаллифи ахбору гузорандаи асрор аз ин қисса чунин ривоят мекунад ...
B) Дар яке аз мамлакатҳои Шарқ марди ҳунарманде буд, ки Хирадманд ном дошт ...
C) Дар замонҳои қадим як марди бечорае буд ...
D) Буд набуд як подшоҳ буд ...
Ҷавоб: A
Савол: Кадом навъи асарҳои халқӣ бо калимаю ибораҳои “Овардаанд ...”, “Нақл мекунанд, ки ...”, “Муаллифи ахбору гузорандаи асрор чунин мегӯяд ...” оғоз мешавад?
A) афсона
B) суруду тарона
C) насри ривоятӣ
D) латифа
Ҷавоб: C
Савол: Эҷодиёти шифоҳии халқ ба кадом намуди адабиёт дохил мешавад?
A) адабиёти бадеӣ
B) адабиёти илмию оммавӣ
C) адабиёти динӣ
D) адабиёти илмӣ
Ҷавоб: A
Савол: Адибон барои образнок ва дилкашу ҷаззоб шудани калом бештар аз кадом жанри адабиёти шифоҳӣ истифода мебаранд?
A) чистон
B) нақлу ривоят
C) муаммо
D) зарбулмасалу мақол
Ҷавоб: D
Савол: Дар кадом жанри адабиёти шифоҳӣ мақсад ва моҳияти сухан на дар зоҳир, балки дар ботини он нуҳуфта аст?
A) мақол
B) зарбулмасал
C) рубоӣ
D) тарона
Ҷавоб: B
Савол: Кадом навъи адабиёт таърихи қадимтар дорад?
A) адабиёти илмӣ
B) адабиёти илмию оммавӣ
C) адабиёти шифоҳӣ
D) адабиёти хаттӣ
Ҷавоб: C
Савол: Доир ба Шӯриши Восеъ аввалин бор дар кадом навъи адабиёт сухан гуфта шудааст?
A) адабиёти хаттӣ
B) адабиёти илмӣ
C) адабиёти шифоҳӣ
D) адабиёти таърихӣ
Ҷавоб: C
Савол: Сухан дар бораи кадом навъи афсона меравад? Дар ин навъи афсонаҳо бештар аз ҳодисаҳое, ки дар тавассури одамон пайдо мешаванд, нақл мекунанд. Дар ин гуна афсонаҳо паҳлавонони ҷасур бо дев, аҷина, ғул ва ғайра мубориза бурда, онҳоро шикаст медиҳанд.
A) ҳаҷвӣ
B) маишӣ
C) сеҳрангез
D) насиҳатомез
Ҷавоб: C
Савол: Доир ба матни зерин (аз афсонаи “Эраҷи тилисмшикан”) кадом хулоса дуруст аст? “Эраҷ тоқат карда натавониста, аспро чунон зад, ки дар як тохт аз болои сари дев парида гузашт... Ӯ аспро пеш ронда, бо рикоб чунон зад, ки ду пои аспи Эраҷ ба китфи фили дев баробар шуд, пас бо шамшери “Ҷонситон” бо зарб ба даҳони Ҳенгил зад, ки сараш ҳазор газ парида рафт.”
A) Ба воситаи чунин муболиғаҳо шакли зоҳирии дев баднамо ва худаш нотавон тасвир карда мешавад.
B) Ба воситаи чунин муболиғаҳо ҷасорат ва қаҳрамониҳои симои мусбат равшантар нишон дода мешаванд.
C) Ба воситаи чунин тасвирҳо қаҳрамониҳои симои мусбат ва ҳодисаҳо воқеӣ ба қалам дода мешаванд.
D) Ба воситаи чунин муболиғаҳо симои дев дар назари хонанда бадҳайбат нишон дода мешавад.
Ҷавоб: B
Савол: Аз рӯйи матн муайян намоед, ки он аз кадом асари ривоятист: “Аммо муаллифи ахбору гузорандаи асрор Абутоҳири Тарсусӣ аз ин достони аҷоибнигор чунин ривоят мекунад, ки чун он ғулом бирафт ва субҳи содиқ бидамид, Бӯрондухт он лашкари Мозандаронро ба он сарчашма фурӯ оварда буд, ...”
A) “Доробнома”
B) “Абумуслимнома”
C) “Ҳазору як шаб”
D) “Синдбоднома”
Ҷавоб: A
Савол: Аз рӯйи матн муайян намоед, ки он аз кадом асари ривоятист: “Чун Бӯрондухт аз эшон ин сухан бишнид, шод шуду ҳамаро бинавохт ва бар эшон офарин карду аз эшон байъат биситад ва нома ба Истахру Форсу Кирмон... навишт ва аз эшон мадад хост.”
A) “Доробнома”
B) “Тӯтинома”
C) “Синдбоднома”
D) “Калила ва Димна”
Ҷавоб: A
Савол: Матн аз кадом асари насри ривоятист? “Бӯрондухт он лашкарро бишинохт, зуд чанд ғуломро дар ақиби эшон бифиристод. Он ғуломон маркабон бидавониданд, то бирасиданд...”
A) “Ҳазору як шаб”
B) “Синбоднома”
C) “Доробнома”
D) “Калила ва Димна”
Ҷавоб: C
Савол: Аз рӯйи матн муайян намоед, ки он аз кадом асари ривоятист: “Аммо муаллифи ахбору гузорандаи асрор Абутоҳири Тарсусӣ аз ин қисса ривоят чунин мекунад, ки чун аз ин сухан ду моҳ баромад, Бӯрондухт амирону бузургонро ҷамъ кард...”
A) “Доробнома”
B) “Тӯтинома”
C) “Синдбоднома”
D) “Калила ва Димна”
Ҷавоб: A
Савол: Аз рӯйи матн муайян намоед, ки он аз кадом асари ривоятист: “Эй мулуки ҷаҳон, бидонед, чанд гоҳ пеш аз ин шабе бадхобӣ маро бигрифт ва шаб чандон ба ман дароз шуд, ки гумони субҳ надоштам, чун субҳ шуд, бархоста шамшер бар каф гирифтам ва миён бастам ва савор шудам...”
A) “Доробнома”
B) “Ҳазору як шаб”
C) “Синдбоднома”
D) “Калила ва Димна”
Ҷавоб: B
Савол: Порча аз кадом асари насри ривоятист? Аммо муаллифи ахбору гузорандаи асрор Абутоҳири Тарсусӣ чунин ривоят мекунад, ки чун он лашкари Бӯрондухт он макр бикарданд, аз баҳри аспу силоҳ ба бахт мекӯшиданд...
A) “Синбоднома”
B) “Калила ва Димна”
C) “Доробнома”
D) “Тӯтинома”
Ҷавоб: C
Савол: Сухан дар бораи кадом навъи адабиёт меравад? Осори марбут ба онро шахсони номаълум эҷод кардаанд. Забони он сода ва фаҳмо буда, унсурҳои лаҳҷа дар он зиёд дида мешавад. Ибораороӣ, истифодаи калимаву ибораҳои душворфаҳм ва бегона дар он ба чашм намерасад.
A) адабиёти классикӣ
B) адабиёти муосир
C) адабиёти хаттӣ
D) адабиёти шифоҳӣ
Ҷавоб: D
Савол: Мавзуи ин рубоии халқиро муайян кунед: Кавгак сари санг мезанад қақра ба ноз, Ёрам ба раворав асту ҷонам ба гудоз. Эй бори Худо, дар осмон абр андоз, Ин ёри равандаро ба ман маътал соз.
A) шикоят аз вазъияти замона
B) хушксолӣ ва набудани об
C) дӯст доштани сарзамин
D) ба сафар рафтани ошиқ
Ҷавоб: D
Савол: Вобаста ба ин мисраъҳо аз адабиёти шифоҳӣ кадом хулоса дуруст аст? Ай ҷавру зулми мирон, Гардида мулк вайрон, Ҷазир гаштан фақирон.
A) Миробҳо боиси беҳосил шудани заминҳои мардуми бенаво гардидаанд.
B) Шоҳон бо зулму ситам ба мардум хазинаи мамлакатро пур кардаанд.
C) Зулму истибдод кишварро вайронаю камбағалонро хонахароб кардааст.
D) Зулми мири Балҷувон боиси хонахаробии Восеи паҳлавон гаштааст.
Ҷавоб: C
Савол: Вобаста ба байтҳои зерин (аз “Таронаи бофандагон”) кадом хулоса дуруст аст? Ҳафтаи аввал дучарха нимча ресмон тофтам, Ҳафтаи дуюм ба зӯр як ҷӯра карбос бофтам, Аз фурӯши устокор як эни арзон ёфтам, Туф кунед, эй дӯстон, бар рӯйи ин ёбандагӣ.
A) Дар ин тарона душвории кор ва беқадрии касби бофандагӣ акс ёфтааст.
B) Дар чунин таронаҳо орзуҳои ширини бофандагон ва косибон баён шудааст.
C) Чунин таронахонӣ ғаму андуҳро аз дили бофандагону косибон берун мекунад.
D) Ин тарона як навъ шикоятномаи бофандагон аз зулму ситами ҳокимон аст.
Ҷавоб: A
Савол: Кадом хулоса доир ба байт дуруст аст? Аз саҳар то шом почак мезанам дар чаҳ-чаҳак, Қоматам дар тоб шуд аз кору бори зиндагӣ. (аз “Таронаи бофандагон”)
A) Сахтии кор ва душвории рӯзгори бофандагон тасвир шудааст.
B) Аз бекорӣ ва даромади ками бофандагон шикоят шудааст.
C) Мустаҳкаму қавӣ шудани бадани бофандагон зикр шудааст.
D) Бофандагӣ дар замони гузашта беҳтарин касб будааст.
Ҷавоб: A
Савол: Кадом хулоса доир ба дубайтӣ дуруст аст? Сари кӯҳи баланд буд хонаи ман, Фалак тире задаст бар шонаи ман. Фалак тире задаст, пайкон надорад, Ба ҳасрат пур шудаст паймонаи ман.
A) Дурӣ аз ёру диёр ва сахтиҳои муҳоҷират бо дарду ҳасрат баён шудааст.
B) Гӯянда дар болои кӯҳи баланд будааст, ки ногоҳ ба китфаш тир расидааст.
C) Аз тақдиру қисмат шикоят шуда, гузаштаи хуш бо афсӯс ёд шудааст.
D) Аз мусиқии мардумии “Фалак” барои дармони дардҳояш ёрӣ хостааст.
Ҷавоб: C
Савол: Сабаби дар асрҳои VIII ва IX ба забони арабӣ асар навиштани адибони эронитабор чӣ буд?
A) Дар натиҷаи истилои араб хароб шудани марказҳои адабию фарҳангӣ ва пурра аз байн рафтани осори илмию адабӣ
B) Дар натиҷаи истилои араб аз байн рафтани марказҳои адабию фарҳангӣ ва бартарӣ пайдо кардани забони арабӣ
C) Дар натиҷаи истилои араб кушта шудани шоирону нависандагоне, ки дар Эронзамин зиндагӣ ва эҷод мекарданд
D) Дар натиҷаи истилои араб танҳо шоирону нависандагони араб ҳуқуқи эҷод карданро доштанд
Ҷавоб: B
Савол: Зуҳури адабиёти тоҷик дар қолаби забони арабӣ хоси кадом давраи адабиёт аст?
A) охири асри X
B) аввали асри XV
C) асрҳои VIII ва IX
D) асрҳои XII ва XIII
Ҷавоб: C
Савол: Умри Ибни Муқаффаъ (адиби эронитабори арабизабон) бо кадом сабаб ба таври фоҷеавӣ ба поён расид?
A) рӯй овардан ба арабгароӣ
B) тарҷумаи китобҳо ба арабӣ
C) гаравидан ба ҷунбиши шуубия
D) машғул шудан ба тиҷорат
Ҷавоб: C
Савол: Умри Абдулҳамид ибни Яҳёи Котиб ва Ҳаммоди Аҷрад (адибони эронитабори арабизабон) бо кадом сабаб ба таври фоҷеавӣ ба поён расид?
A) рӯй овардан ба арабгароӣ
B) машғул шудан ба тарҷумонӣ
C) гаравидан ба ҷунбиши шуубия
D) машғул шудан ба тиҷорат
Ҷавоб: C
Савол: Намунаи барҷастаи таърихнигорӣ дар асрҳои XIII-XIV.
A) “Таърихи Байҳақӣ”-и Абулфазли Байҳақӣ
B) “Ҷомеъ-ут-таворих”-и Рашидуддини Фазлуллоҳ
C) “Бадоеъ-ул-вақоеъ”-и Зайниддин Маҳмуди Восифӣ
D) “Тӯтинома”-и Зиёуддини Нахшабӣ
Ҷавоб: B
Савол: Дар асрҳои XIII-XIV доир ба илмҳои гуногун, аз ҷумла риёзиёт, фалсафа, ахлоқ, таърих, мусиқӣ, тиб ва ғайра асарҳои зиёде навишта шуданд. Кадоме аз ин асарҳо дар илми қофия, санъатҳои бадеӣ ва арӯз аст?
A) “Ал-муъҷам”-и Шамси Қайси Розӣ
B) “Сурох-ул-луғот”-и Ҷавхори Форобӣ
C) “Захоир-ул-мулук”-и Сайидалии Ҳамадонӣ
D) “Таърихи ҷаҳонкушой”-и Атомалики Ҷувайнӣ
Ҷавоб: A
Савол: Намунаи барҷастаи асари насрӣ дар асрҳои XIII-XIV.
A) “Қобуснома”-и Унсурулмаолии Кайковус
B) “Тӯтинома”-и Зиёуддини Нахшабӣ
C) “Бадоеъ-ул-вақоеъ”-и Зайниддин Маҳмуди Восифӣ
D) “Шарафномаи шоҳӣ”-и Ҳофизи Таниш
Ҷавоб: B
Савол: Барҷастатарин намояндагони адабиёти форсии тоҷикӣ дар нимаи аввали асри XI (дар дарбори Ғазнавиён) киҳо буданд?
A) Анварӣ, Саноии Ғазнавӣ, Сайфи Исфарангӣ
B) Фароловӣ, Муродӣ, Кисоии Марвазӣ
C) Хусравонӣ, Шаҳиди Балхӣ, Абумансури Дақиқӣ
D) Унсурӣ, Манучеҳрӣ, Фаррухии Систонӣ
Ҷавоб: D
Савол: Кадом асар намунаи барҷастаи насри асри X аст?
A) “Синдбоднома”-и Заҳирии Самарқандӣ
B) “Шоҳнома”-и Абулмуайяди Балхӣ
C) “Сафарнома”-и Носири Хусрав
D) “Қобуснома”-и Унсурулмаолии Кайковус
Ҷавоб: B
Савол: Солҳои ҷавонии Абуалӣ ибни Сино ба замони ҳукмронии кадом подшоҳ рост омадааст?
A) Нуҳ ибни Мансур
B) Яъқуб ибни Лайс
C) Исмоили Сомонӣ
D) Насри II Сомонӣ
Ҷавоб: A
Савол: Айёми ҷавонии Саъдии Шерозӣ ба кадом ҳодисаи таърихӣ рост омадааст?
A) ба тахт нишастани Султон Маҳмуд
B) ба сари қудрати омадани Салҷуқиён
C) ҳуҷуми арабҳо ба Хуросону Мовароуннаҳр
D) ҳуҷуми муғулҳо ба Хуросону Мовароуннаҳр
Ҷавоб: D
Савол: Дар адабиёт шоиреро, ки ба ду забон эҷод мекунад, чӣ меноманд?
A) зулбаҳрайн
B) зулқофиятайн
C) зуллисонайн
D) зулваҷҳайн
Ҷавоб: C
Савол: Сухан дар бораи кӣ меравад? Вақте Султон Иброҳими Ғазнавӣ соли 1076/1077 ҳукумати Ҳиндус- тонро ба писараш Сайфуддавла Маҳмуд супурд, шоирро дар рикоби ӯ гузошт. Баъди даҳ соли рӯзгори бисёр хуши шоҳона зиндагии талху заҳрогини даҳсолаи адиб дар зиндонҳои Су, Даҳак ва Ной шуруъ шуд.
A) Камоли Хуҷандӣ
B) Убайди Зоконӣ
C) Заҳирии Самарқандӣ
D) Масъуди Саъди Салмон
Ҷавоб: D
Савол: Пайомади сар задани низоъҳои мазҳабӣ дар Хуросону Мовароун- наҳр пас аз ҳамлаи Исмоили Сафавӣ ба Хуросон дар соли 1512.
A) парокандагии қувваҳои илмию адабии Хуросону Мовароуннаҳр
B) зиёд гардидани қувваҳои эҷодӣ, рушди тазкиранависӣ
C) кушта шудани шоирон Бадриддини Ҳилолӣ ва Камолиддини Биноӣ
D) рушди таърихнигорӣ, ба майдон омадани таърихнависон
Ҷавоб: C
Савол: Яке аз пайомадҳои манфии ҳамлаи муғул.
A) кушта шудани Фаридуддини Аттор дар қатли оми аҳолии Нишопур
B) аз навиштани таърихномаҳо бозмондани муаррихон ва донишмандон
C) оташ задани китобхонаи машҳури Бухоро ва сӯхтани нусхаҳои “Авасто”
D) манъ шудани мусиқӣ ва аз ривоҷу равнақ афтодани кори ҳофизон
Ҷавоб: A
Савол: Кадом асар намунаи таърихнигории асрҳои XIII-XIV аст?
A) “Таърихи касира”-и Саид Шарифи Самарқандӣ
B) “Таърихи ҷаҳонкушой”-и Атомалики Ҷувайнӣ
C) “Зафарнома”-и Шарафуддин Алии Яздӣ
D) “Шарафномаи шоҳӣ”-и Ҳофизи Таниш
Ҷавоб: B
Савол: Доир ба таъсири эҷодиёти Аҳмади Дониш дар ташаккули ҷараёни маорифпарварӣ кадоме аз ин хулосаҳо дуруст аст?
A) Сафарҳояш ба Русия ҷаҳонбинӣ ва тафаккури ӯро тағйир дода буд.
B) Бедории фикрӣ дар замони зиндагии ӯ зуҳур карда буд.
C) Осори ӯ дар бедории фикрӣ ва худшиносии миллӣ аҳамияти бунёдӣ дорад.
D) Ӯ адиби тавоно ва мутафаккири забардасти онрӯзаи Бухоро буд.
Ҷавоб: C
Савол: Асарҳои Аҳмади Дониш асосан ба кадом масъала дар ҳаёти Бухорои охири асри ХIХ ва ибтидои асри ХХ таъсир гузоштанд?
A) сарнагун шудани сулолаи Манғитиён
B) ташаккули ҷараёни маорифпарварӣ
C) ташкили ҳайат барои сафар ба Петербург
D) мустаҳкам шудани робитаи сиёсӣ бо Русия
Ҷавоб: B
Савол: Намунаи барҷастаи насри адабиёти давраи қадим, ки дар шакли пурсишу посух таълиф гардидааст.
A) “Сафарнома”-и Носири Хусрав
B) “Корномаи Ардашери Бобакон”
C) “Корномаи Балх”-и Саноии Ғазнавӣ
D) “Андарзнома”-и Бузургмеҳри Бухтагон
Ҷавоб: D
Савол: Барҷастатарин асари охири асри XIX адабиёти тоҷик.
A) “Лайлӣ ва Маҷнун”-и Шамсиддини Шоҳин
B) “Наводир-ул-вақоеъ”-и Аҳмади Дониш
C) “Ирфон”-и Бедили Деҳлавӣ
D) “Ёддоштҳо”-и Садриддин Айнӣ
Ҷавоб: B
Савол: Таълифи кадом асар дар замони Ғазнавиён ба анҷом расидааст?
A) “Гулистон”-и Саъдии Шерозӣ
B) “Мушу гурба”-и Убайди Зоконӣ
C) “Шоҳнома”-и Абулқосими Фирдавсӣ
D) “Даврони офтоб”-и Абуабдуллоҳи Рӯдакӣ
Ҷавоб: C
Савол: Кадом асар намунаи барҷастаи ёддоштнависӣ дар адабиёти тоҷик аст?
A) “Махзан-ул-асрор”-и Низомии Ганҷавӣ
B) “Мантиқ-ут-тайр”-и Аттори Нишопурӣ
C) “Зод-ул-мусофирин”-и Носири Хусрав
D) “Бадоеъ-ул-вақоеъ”-и Зайниддин Маҳмуди Восифӣ
Ҷавоб: D
Савол: Кадом асар намунаи барҷастаи ёддоштнависӣ дар адабиёти тоҷик аст?
A) “Гаршоспнома”-и Асадии Тӯсӣ
B) “Рисолаи саргузашт”-и Абуалӣ ибни Сино
C) “Модари май”-и Абуабдуллоҳи Рӯдакӣ
D) “Шоҳнома”-и Абулқосими Фирдавсӣ
Ҷавоб: B
Савол: Кадом асар намунаи барҷастаи ёддоштнависӣ дар адабиёти тоҷик аст?
A) “Пирӯзинома”-и Абуалӣ ибни Сино
B) “Сафарнома”-и Носири Хусрав
C) “Гаршоспнома”-и Асадии Тӯсӣ
D) “Шоҳнома”-и Абулқосими Фирдавсӣ
Ҷавоб: B
Савол: Кадом асар намунаи барҷастаи насри асри XI аст?
A) “Қобуснома”-и Унсурулмаолии Кайковус
B) “Марзбоннома”-и Марзбон писари Рустам
C) “Шоҳнома”-и Абулмуайяди Балхӣ
D) “Синдбоднома”-и Заҳирии Самарқандӣ
Ҷавоб: A
Савол: Кадом асар намунаи барҷастаи насри бадеии адабиёти давраи қадим аст?
A) “Зафарнома”-и Абуалӣ ибни Сино
B) “Андарзнома”-и Бузургмеҳри Бухтагон
C) “Қобуснома”-и Унсурулмаолии Кайковус
D) “Шоҳнома”-и Абулмуайяди Балхӣ
Ҷавоб: B
Савол: Яке аз хусусиятҳои асосии шеъри нағз дар асри X.
A) хубии лафз ва осонии маънӣ
B) омехтагӣ бо калимаҳои арабӣ
C) мавзуъ ва муҳтавои ҷолиб
D) таваҷҷуҳи зиёд ба васфи табиат  САНЪАТҲОИ БАДЕӢ
Ҷавоб: A
Савол: Ба маънои ғайриаслӣ истифода шудани калима ё таркибе дар шеър чӣ гуна санъати маънавист?
A) илтифот
B) киноя
C) маҷоз
D) муболиға
Ҷавоб: C
Савол: Маънои луғавияш “сухани пӯшида, рамз ва ишора” аст.
A) маҷоз
B) киноя
C) илтифот
D) муболиға
Ҷавоб: B
Савол: Дар шеър ба ягон қисса, воқеа ва ё шахсияти таърихӣ ишора кардан кадом санъати маънавист?
A) илтифот
B) маҷоз
C) тавсиф
D) талмеҳ
Ҷавоб: D
Савол: Сухан дар бораи кадом санъати маънавӣ меравад? “Шоир ё нависанда, барои он ки мақсади хешро тому равшан баён кунад, хусусияти як чизро бо хусусияти чизи дигар монанд мекунад.”
A) тавсиф
B) ташхис
C) таҷнис
D) ташбеҳ
Ҷавоб: D
Савол: Сухан дар бораи кадом санъати маънавӣ меравад? “Шоир ё нависанда дар осори худ калимаҳоеро ба кор мебарад, ки аз ҷиҳати шаклу талаффуз монанд ва яксонанд, аммо аз ҷиҳати маъно гуногун.”
A) илтифот
B) тавсиф
C) талмеҳ
D) таҷнис
Ҷавоб: D
Савол: Дар наср дар фосилаҳои муайян бо ҳам ҳамрадиф, ҳамқофия ва ҳамвазн гардидани калимаҳо кадом санъати бадеист?
A) истиора
B) илтифот
C) таҷнис
D) саҷъ
Ҷавоб: D
Савол: Дар адабиёт “тазмин” ба чӣ маъност?
A) овардани чанд хусусият ё сифат барои чизе ё касе
B) истифодаи байт ё мисраи дигарон дар шеъри худ
C) истифодаи калима ё таркибе ба маънои ғайриаслӣ
D) беш аз ҳадду андоза васфу ситоиш кардани чизе ё касе
Ҷавоб: B
Савол: Маънои луғавии санъати бадеии “талмеҳ”.
A) ҷавоб хостан ба ягон пурсиш
B) монанд кардани ду чизи шабеҳ
C) ишора ва нигоҳи сабук ба сӯи чизе
D) васфу ситоиш кардани чизе ё касе
Ҷавоб: C
Савол: Кадом шарҳ ба санъати бадеии “ташхис” марбут аст?
A) Ба ашё ва мавҷудоти дигар сифатҳои инсонӣ дода шудааст.
B) Калима ё таркибе ба маънои ғайриаслӣ истифода шудааст.
C) Ба ягон қисса, воқеа ва ё шахсияти таърихӣ ишора шудааст.
D) Хусусияти чизе ба чизи дигаре монанд карда шудааст.
Ҷавоб: A
Савол: Хусусияти асосии санъати “талмеҳ”.
A) аз ҳадди табиӣ баромадани тасвири шахс, чиз ва ё ҳодиса
B) истифода шудани калима ё таркибе ба маънои ғайриаслӣ
C) монанд кардани хусусияти як чиз ба хусусияти чизи дигар
D) ишора намудан ба ягон қисса, воқеа ва ё шахсияти таърихӣ
Ҷавоб: D
Савол: Хусусияти асосии санъати бадеии “сифатчинӣ”.
A) беш аз ҳадду андоза васфу ситоиш кардани чизе ё касе
B) истифодаи калима ё таркибе ба маънои ғайриаслӣ
C) овардани чанд хусусият ё сифат барои чизе ё касе
D) истифода аз байт ё мисраи дигарон дар шеъри худ
Ҷавоб: C
Савол: Кадом шарҳ ба санъати бадеии “муболиға” марбут аст?
A) Тасвири шахс, чиз ва ё ҳодиса аз ҳадди табиӣ баромадааст.
B) Калима ё таркибе ба маънои ғайриаслӣ истифода шудааст.
C) Ба ягон қисса, воқеа ва ё шахсияти таърихӣ ишора шудааст.
D) Хусусияти чизе ба чизи дигаре монанд карда шудааст.
Ҷавоб: A
Савол: Чиро “таҷниси маънавӣ” меноманд?
A) аз ҳадди табиӣ баромадани тасвири шахс, чиз ва ё ҳодиса
B) ишора намудан ба ягон қисса, воқеа ва ё шахсияти таърихӣ
C) монанд кардани хусусияти як чиз ба хусусияти чизи дигар
D) истифодаи як калима ё як ибора ба ду маъно дар як байт
Ҷавоб: D
Савол: Хусусияти асосии санъати “маҷоз”.
A) истифода шудани калима ё таркибе ба маънои ғайриаслӣ
B) монанд кардани хусусияти як чиз ба хусусияти чизи дигар
C) аз ҳадди табиӣ баромадани тасвири шахс, чиз ва ё ҳодиса
D) ишора намудан ба ягон қисса, воқеа ва ё шахсияти таърихӣ
Ҷавоб: A
Савол: Дар байти Абуабдуллоҳи Рӯдакӣ асосан кадом санъати бадеӣ истифода шудааст? Биёр он май, ки пиндорӣ равон ёқути ноб астӣ, Ва ё чун баркашида теғ пеши офтоб астӣ.
A) маҷоз
B) киноя
C) ташбеҳ
D) истиора
Ҷавоб: C
Савол: Дар байти Рӯдакӣ асосан кадом санъати бадеӣ истифода шудааст? Он абр бин, ки гиряд чун марди сӯгвор В-он раъд бин, ки нолад чун ошиқи каиб.
A) ташбеҳ
B) тазмин
C) таҷнис
D) саволу ҷавоб
Ҷавоб: A
Савол: Дар байт асосан кадом санъати бадеӣ истифода шудааст? Лола миёни кишт бихандад ҳаме зи дур, Чун панҷаи арӯс ба ҳинно шуда хазиб. Абуабдуллоҳи Рӯдакӣ
A) киноя
B) тавсиф
C) истиора
D) ташбеҳ
Ҷавоб: D
Савол: Дар байти Рӯдакӣ асосан кадом санъати бадеӣ истифода шудааст? Мир сарв асту Бухоро бӯстон, Моҳ сӯйи бӯстон ояд ҳаме.
A) киноя
B) тавсиф
C) талмеҳ
D) ташбеҳ
Ҷавоб: D
Савол: Дар байти зерин асосан кадом санъати бадеӣ истифода шудааст? Ҳар саҳар аз хандаи Хуршеди Ховар Ман таваллуд мешавам як бори дигар. Бозор Собир
A) талмеҳ
B) ташбеҳ
C) ташхис
D) таҷнис
Ҷавоб: C
Савол: Дар байти зерин асосан кадом санъати бадеӣ истифода шудааст? Сарвро монӣ, валекин сарвро рафтор нест, Моҳро монӣ, валекин моҳро гуфтор нест. Саъдии Шерозӣ
A) киноя
B) ташбеҳ
C) истиора
D) таҷнис
Ҷавоб: B
Савол: Дар ин порчаи шеърии Анварии Абевардӣ асосан кадом санъати бадеӣ истифода шудааст? Кай бувад ин сипеҳри ҳодисазой Ҷумла аз якдигар фурӯ резад?! Ё чу парвезан аст ӯ, ки мудом Бар ҷаҳон оташи бало безад.
A) ташхис
B) таҷнис
C) киноя
D) ташбеҳ
Ҷавоб: D
Савол: Дар байт асосан кадом санъати бадеӣ истифода шудааст? Хуршеди амал рӯят, дарёи асал хӯят, Ҳар зарра зи хуршедат соҳибамале гашта. Ҷалолиддини Балхӣ
A) ташбеҳ
B) маҷоз
C) киноя
D) талмеҳ
Ҷавоб: A
Савол: Дар ин байтҳои Ҳофизи Шерозӣ асосан кадом санъати бадеӣ истифода шудааст? Гар боварат намешавад аз банда ин сухан, Аз гуфтаи Камол далеле биёварам: “Гар барканам дил аз туву бардорам аз ту меҳр, Он меҳр бар кӣ афканам, он дил куҷо барам?”
A) киноя
B) истиора
C) тазмин
D) ташбеҳ
Ҷавоб: C
Савол: Дар байт асосан кадом санъати бадеӣ истифода шудааст? Субҳдам мурғи чаман бо гули навхоста гуфт: Ноз кам кун, ки дар ин боғ басе чун ту шукуфт. Гул бихандид, ки аз рост наранҷем, вале Ҳеч ошиқ сухани сахт ба маъшуқ нагуфт. Ҳофизи Шерозӣ
A) киноя
B) таҷнис
C) ташхис
D) истиора
Ҷавоб: C
Савол: Дар байти Камоли Хуҷандӣ асосан кадом санъати бадеӣ истифода шудааст? Гуфт: Агар сар дар биёбони ғамам хоҳӣ ниҳод, Ташнагонро муждае аз мо бибар! Гуфтам: Ба чашм.
A) ташбеҳ
B) ташхис
C) киноя
D) саволу ҷавоб
Ҷавоб: D
Савол: Дар байти Камоли Хуҷандӣ асосан кадом санъати бадеӣ истифода шудааст? Гуфт: Агар ёбӣ нишони пойи мо бар хоки роҳ, Барфишон он ҷо ба доманҳо гуҳар! Гуфтам: Ба чашм.
A) саволу ҷавоб
B) тазодду муқобала
C) талмеҳ
D) ташхис
Ҷавоб: A
Савол: Дар ин ҳикмати Абдуллоҳи Ансорӣ асосан кадом санъати сухан истифода шудааст? Бомдоди ситам сим аст ва шабонгоҳи ӯ бим аст... Ибтидои ҷавр сароб аст ва интиҳои ӯ азоб аст.
A) ташхис
B) саҷъ
C) ташбеҳ
D) таҷнис
Ҷавоб: B
Савол: Дар байти Ҳофиз асосан кадом санъати бадеӣ истифода шудааст: Ало, эй Юсуфи мисрӣ, ки кардат салтанат мағрур, Падарро боз пурс охир, куҷо шуд меҳри фарзандӣ?
A) тавсиф
B) ташхис
C) талмеҳ
D) тавҷеҳ
Ҷавоб: C
Савол: Дар байт кадом санъати бадеӣ истифода шудааст? Нест сарве ба чаман чун қади раънои ту хуб, Нест моҳе ба фалак чун рухи зебои ту хуш. Шамсиддини Шоҳин
A) ташбеҳ
B) талмеҳ
C) таҷнис
D) ташхис
Ҷавоб: A
Савол: Дар байт кадом санъати бадеӣ истифода шудааст? Хотами мулки Сулаймон аст илм, Ҷумла олам сурату ҷон аст илм. Ҷалолиддини Балхӣ
A) киноя
B) тавсиф
C) истиора
D) ташбеҳ
Ҷавоб: D
Савол: Дар байти Ҳофизи Шерозӣ кадом санъати бадеӣ истифода шудааст? Гуфтам: “Эй султони хубон, раҳм кун бар ин ғариб!” Гуфт: “Дар дунболи раҳ дил гум кунад мискин ғариб!”
A) саволу ҷавоб
B) тазоду муқобала
C) талмеҳ
D) ташхис
Ҷавоб: A
Савол: Дар кадом байт санъати талмеҳ истифода шудааст?
A) Абрӯи чун ҳилоли ту ҷонро шикор кард, Мижгони обдори ту дил беқарор кард. Аҳмади Дониш
B) Эй бути ширинлабу симинтану рангинқабо, Пой то сар ҷилваи макру фану нозукадо. Муҳаммадшарифи Гулханӣ
C) Аз ҷаҳон гум шуда меҳри падару фарзандӣ, В-арна Рустам зи чи боис сари Суҳроб хӯрад? Саййидои Насафӣ
D) Куҷо аз модари айём осоиш ҳавас бошад? Париданҳои рангам ҷунбиши гаҳвора бас бошад. Шавкати Бухороӣ
Ҷавоб: C
Савол: Саъдии Шерозӣ дар ҷумлаи зерин кадом санъати суханро истифода кардааст? Ҳунарманд ҳар ҷо, ки равад, қадр бинад ва дар садр нишинад ва беҳунар ҳар ҷо, ки равад, луқма чинад ва сахтӣ бинад. “Гулистон”
A) саҷъ
B) ташхис
C) ташбеҳ
D) таҷнис  АДАБИЁТИ КЛАССИКӢ
Ҷавоб: A
Савол: Мувофиқи таълимоти Зардушт Аҳурамаздо
A) нахустин шоҳи силсилаи Пешдодиён, ки додгар буд.
B) фариштаи обҳои равон ва заминҳои корам, ёвари кишоварзон аст.
C) ду менуи ҳамзод ва оғозини офаринишанд, ки бо ҳам созиш надоранд.
D) офаридгори ягона ва роҳнамои офаридагон ба растагорӣ ва беҳрӯзист.
Ҷавоб: D
Савол: Дар “Ёдгори Зарирон” сухан дар бораи чӣ меравад?
A) мунозираи Дарахт ва Буз
B) одоб ва суннати динии боқимонда аз Зардушт
C) подшоҳии нахустин шоҳи сосонӣ Ардашери 1 (224-241)
D) ҷанги Виштосп (Гуштосп) – шоҳи Эрон ва Арҷосп – шаҳриёри хиюнон
Ҷавоб: D
Савол: Муҳтавои асосии кадом асарро бовар ба Худовандии Маздо Аҳуро ва вуҷуди ду “мену”-и ҳамзод ва оғозини офариниш – Менуи варҷованди офариниш ва Менуи ситеҳандаву душман ташкил медиҳад?
A) “Гоҳон”
B) “Ёдгори Зарирон”
C) “Андарзи Озарбоди Меҳроспандон”
D) “Корномаи Ардашери Бобакон”
Ҷавоб: A
Савол: Забони кадом китоб дар адабиёти қадими мо ба забони китоби муқаддаси ҳиндуён “Ригведа (Веда) монанд буда, аз гузаштаи ягонаи қавмҳои ориёӣ гувоҳӣ медиҳад?
A) “Авесто”
B) “Дарахти Асуриг”
C) “Корномаи Ардашери Бобакон”
D) “Андарзи Озарбоди Меҳроспандон”
Ҷавоб: A
Савол: Аз рӯйи байти зерини Мутаваккилӣ муҳтавои адабиёти араби- забони тоҷикро муайян намоед: Ман зодаи родмардонам аз дудмони Ҷам, Вориси тахту тоҷи шаҳриёрони Аҷам ҳастам.
A) барқарор кардани истиқлоли маънавию сиёсӣ
B) ҳифзу эҳёи дороиҳои фарҳангу адаби тоисломӣ
C) мадҳи аҷдоди эронӣ ва ифтихор аз гузаштаи ватан
D) таъмини растгории маънавии қавмҳои эронинажод
Ҷавоб: C
Савол: Аз рӯйи байтҳои зерин муайян намоед, ки Зардушт ба Гуштосп (аз “Шоҳнома”-и Абумансури Дақиқӣ) чӣ гуфтааст? Ба шоҳи ҷаҳон гуфт Зардушти пир, Ки: “Дар дини мо ин набошад ҳажир, Ки ту бож бидҳӣ ба солори Чин, На андархӯр ояд ба оину дин ...”
A) Ба солори Чин бож додани ту ба дину оини мо манфиатовар нест.
B) Мувофиқи оини мо бож додан умуман дуруст нест.
C) Аз рӯйи оину дини мо ба солори Чин бож додани ту нек нест.
D) Дар дину оини мо бож надодан ба солори Чин дуруст нест.
Ҷавоб: C
Савол: Вобаста ба байти зерини Абуҳафси Суғдӣ кадом сухан дуруст аст? Оҳуи кӯҳӣ дар дашт чӣ гуна давадо, Ӯ надорад ёр, бе ёр чӣ гуна бувадо?!
A) Алаф хӯрдан ва давидани оҳу дар саҳро тасвир шудааст.
B) Шоир аз дидани оҳуи кӯҳӣ дар дашт ифтихор кардааст.
C) Ҳолати сахти дурӣ аз ёрро барҷаста бозтоб додааст.
D) Шоир зебоии ёрашро ба оҳуи кӯҳӣ монанд кардааст.
Ҷавоб: C